### NN 73/2022 (27.6.2022.), Odluka o naknadi za razvoj na području pružanja vodnih usluga Vodovoda i kanalizacije d.o.o., Split

Vodovod i kanalizacija d.o.o.

1089

Na temelju članka 52. Zakona o financiranju vodnog gospodarstva, (»Narodne novine« 153/09, 90/11, 56/13, 154/14, 119/15, 120/16, 127/17 i 66/19) i članka 23. Zakona o vodnim uslugama (»Narodne novine« 66/19), Skupština trgovačkog društva Vodovoda i kanalizacije, d.o.o. Hercegovačka 8., Split, na 120. sjednici održanoj 14. lipnja 2022. godine donijela je

ODLUKU

O NAKNADI ZA RAZVOJ NA PODRUČJU PRUŽANJA VODNIH USLUGA VODOVODA I KANALIZACIJE D.O.O. SPLIT

Članak 1.

Na području pružanja vodnih usluga Vodovoda i kanalizacije, d.o.o., koje čine područja: Grada Splita, Grada Solina, Grada Trogira, Grada Kaštela, Općine Seget, Općine Okrug, Općine Klis, Općine Dugopolje, Općine Podstrana, Općine Muć, Općine Lećevica, Općine Marina i Općine Šolta naplaćuje se naknada za razvoj.

Članak 2.

Osnovica naknade za razvoj je kubični metar (m3) isporučene vodne usluge javne vodoopskrbe.

Članak 3.

Naknada za razvoj uvodi se s dvije sastavnice, i to kao:

– zajednički dio naknade koji se prikuplja na cijelom području pružanja vodnih usluga a prihodi od nje koriste se za dijelove sustava javne vodoopskrbe i/ili sustava javne odvodnje koji služe korisnicima vodnih usluga na cijelom području pružanja vodnih usluga ili njegovu pretežitom dijelu ili se koriste za dijelove sustava koji služe isključivo korisnicima vodnih usluga na području određene jedinice lokalne samouprave, ako se s njezina područja ne mogu osigurati dostatni prihodi za te namjene;

– posebni dio naknade koji se prikuplja na području jedinice lokalne samouprave, a prihodi od nje koriste se za dijelove sustava javne vodoopskrbe i/ili sustava javne odvodnje koji služe isključivo korisnicima vodnih usluga na području te jedinice lokalne samouprave.

Naknada za razvoj uvodi se u visinama izraženim u kunama po kubičnom metru (kn/m3), kako slijedi:

|  |  |  |  |  |
| --- | --- | --- | --- | --- |
| Red. br. | Jedinica lokalne samouprave | Naknada za razvoj | | |
| Zajednički dio | Posebni dio | Ukupno naknada za razvoj |
| 1 | 2 | 3 | 4 | 5=3+4 |
| 1. | SPLIT | 2,10 | 0,40 | 2,50 |
| 2. | SOLIN | 2,60 | 0,65 | 3,25 |
| 3. | TROGIR | 4,10 | 0,40 | 4,50 |
| 4. | KAŠTELA | 4,60 | 0,40 | 5,00 |
| 5. | SEGET | 3,60 | 0,40 | 4,00 |
| 6. | OKRUG | 3,60 | 0,40 | 4,00 |
| 7. | KLIS | 3,60 | 2,50 | 6,10 |
| 8. | DUGOPOLJE | 2,60 | 0,40 | 3,00 |
| 9. | PODSTRANA | 2,60 | 0,90 | 3,50 |
| 10. | MUĆ | 0,10 | 1,90 | 2,00 |
| 11. | LEĆEVICA | 0,10 | 1,90 | 2,00 |
| 12. | MARINA | 0,10 | 2,03 | 2,13 |
| 13. | ŠOLTA | 0,10 | 2,26 | 2,36 |

Članak 4.

Obveznik plaćanja naknade za razvoj je korisnik vodne usluge, uz koju se obračunava naknada za razvoj.

Ova Odluka ne primjenjuje se na korisnike vodne usluge javne vodoopskrbe putem autocisterni na području Grada Kaštela i Općine Lećevica.

Članak 5.

Naknade za razvoj iz ove Odluke obračunavaju se i naplaćuju putem računa za vodnu uslugu, na kojima se posebno iskazuju. Rok uplate naknade za razvoj sukladan je roku uplate računa za vodne usluge.

Račune za vodne usluge, obveznicima plaćanja cijene vodne usluge, ispostavlja Vodovod i kanalizacija, d.o.o. kao isporučitelj vodnih usluga.

Članak 6.

Naknada za razvoj prihod je Vodovoda i kanalizacije, d.o.o.

Vodovod i kanalizacija, d.o.o. u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Sredstva naknade za razvoj koriste se za provedbu Plana gradnje komunalnih vodnih građevina za 2022. godinu, koji je objavljen na internetskoj stranici Vodovoda i kanalizacije, d.o.o.

Prihodi od naknade za razvoj koriste se za financiranje gradnje komunalnih vodnih građevina te financiranje otplate zajmova i kredita za gradnju komunalnih vodnih građevina.

Gradnja komunalnih vodnih građevina podrazumijeva sve izdatke koji su nužni da se pripremi, provede i pusti u uporabu projekt gradnje komunalnih vodnih građevina, što uključuje, ali nije ograničeno na: izradu predstudije izvodljivosti projekta, studije izvodljivosti projekta, ocjene o potrebi procjene, studije utjecaja na okoliš, studije utjecaja na prirodu, djelatnosti prethodnih istraživanja (utvrđivanje uvjeta za građenje, utvrđivanje stanja materijala i građevine te uređaja i instalacija u odnosu na ispunjavanje temeljnih zahtjeva za građevinu)izradu idejnog, glavnog i provedbenog projekta i drugih poslova projektiranja, ishođenje potrebnih upravnih dozvola i drugih upravnih akata (lokacijske, građevinske, uporabne i dr.), ishođenja posebnih uvjeta za građenje, provedbe postupaka javnih nabava, provedbe postupaka otkupa i izvlaštenja te drugog rješavanja imovinsko-pravnih odnosa, provedbe geodetskih poslova, građenja, nadzora nad građenjem, upravljanje projektom gradnje, djelatnosti ispitivanja materijala, određenih dijelova ili cijele građevine, troškove testiranja i probnoga pogona, troškove pravnih postupaka u vezi s prethodnim poslovima.

Članak 8.

Nadzor nad obračunom i naplatom naknada za razvoj provodi Odjel kontrolinga Vodovoda i kanalizacije, d.o.o.

Članak 9.

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj za izgradnju komunalnih vodnih građevina na području Grada Splita od 20. 12. 2018. (kl. 363-02/18-01/47; urbr. 2181/01-09-01/1-18-3) Gradskog vijeća Grada Splita;

2. Odluka o obračunu i naplati naknade za razvoj za realizaciju projekata Aglomeracija Split – Solin i Kaštela – Trogir te dovršetku realizacije projekta EKO Kaštelanski zaljev od 20. 12. 2018. god. (kl. 363-02/18-01/48; urbr. 2181/01-09-01-01/1-18-3) Gradskog vijeća Grada Splita;

3. Odluka o obračunu i naplati naknade za razvoj – izgradnju komunalnih vodnih građevina od 23. 12. 2010. (kl. 021-05/10-01/10; urbr. 2180-02-01-10-5 i Odluku o izmjeni Odluke o obračunu i naplati naknade za razvoj-izgradnju komunalnih vodnih građevina od 24. 11. 2014. (kl. 021-05/14-01/05; urbr. 2180/1-02-01-14-14) Gradskog vijeća Grada Solina;

4. Odluka o obračunu i naplati naknade za razvoj za realizaciju projekata Aglomeracija Split – Solin i Kaštela – Trogir te dovršetak realizacije projekta EKO Kaštelanski zaljev od 29. 3. 2019. god. (kl. 021-05/19-01/02; urbr. 2180/01-02-01-19-4) Gradskog vijeća Grada Solina;

5. Odluka o obračunu i naplati naknade za razvoj od 11. 6. 2019. (kl. 021-05/19-01/0003; urbr. 2134/01-01/3-19-4) Gradskog vijeća Grada Kaštela;

6. Odluka o obračunu i naplati naknade za razvoj od 26. 7. 2019. (kl. 351-01/18-01/44; urbr. 2184/01-31/01-19-3) Gradskog vijeća Grada Trogira;

7. Odluka o obračunu i naplati naknade za razvoj – izgradnju komunalnih vodnih građevina od 23. 10. 2010. god (kl. 021-05/10-01/8-14; urbr. 2184/03-1-10-1 Općinskog vijeća Općine Seget;

8. Odluka o obračunu i naplati naknade za razvoj za rješavanje imovinsko-pravnih odnosa od 12. 4. 2013. god. (kl. 021-05/13-01/2-8; urbr. 2184/03-1-13-1) Općinskog vijeća Općine Seget;

9. Odluka o obračunu i naplati naknade za razvoj za realizaciju projekata Aglomeracija Split – Solin i Kaštela – Trogir te dovršetak realizacije projekta EKO Kaštelanski zaljev od 25. 1. 2019. god. (kl. 021-05/19-01/1-4; urbr. 2184/03-1-19-1) Općinskog vijeća Općine Seget;

10. Odluka o obračunu i naplati naknade za razvoj od 13. 5. 2019. (kl. 021-05/17-01/20; urbr. 2184-04-02/19-6) Općine Okrug;

11. Odluka o obračunu i naplati naknade za razvoj – izgradnju komunalnih vodnih građevina od 30. 12. 2010. (kl. 023-01/10-01/11; urbr. 2180-04-01/10-4) Općinskog vijeća Općine Dugopolje;

12. Odluka o obračunu i naplati naknade za razvoj za realizaciju Projekata aglomeracije Split – Solin i Kaštela – Trogir te dovršetak realizacije Projekta EKO Kaštelanski zaljev od 30. 1. 2019. god. (kl. 021-05/19-50/01; urbr. 2180/04-01/1-19-11) Općinskog vijeća Općine Dugopolje;

13. Odluka o obračunu i naplati naknade za razvoj – izgradnju komunalnih vodnih građevina od 30. 12. 2010. (kl. 021-05/10-01/01; urbr. 2180/01-01/10-1066) Općinskog vijeća Općine Klis;

14. Odluka o obračunu i naplati naknade za razvoj za realizaciju Projekata aglomeracije Split – Solin i Kaštela – Trogir te dovršetak realizacije Projekta EKO – Kaštelanski zaljev od 16. 7. 2019. god. (kl. 021-05/19-01/01; urbr. 2180/03-01/19-1354) Općinskog vijeća Općine Klis;

15. Odluka o obračunu i naplati naknade za razvoj za izgradnju komunalnih vodnih građevina na području Općine Podstrana od 20. 12. 2019. godine donesene na Skupštini društva Vodovod i kanalizacija d.o.o. Split;

16. Odluka o obračunu i naplati naknade za razvoj za realizaciju Projekata aglomeracija Split – Solin i Kaštela – Trogir te dovršetak realizacije Projekta EKO – Kaštelanski zaljev od 20. 12. 2018. (kl. 021-05/18-01/13; urbr. 2181/02-1-18-6 Općinskog vijeća Općine Podstrana;

17. Odluka o obračunu i naplati naknade za razvoj – izgradnju komunalnih vodnih građevina od 17. 12. 2010. (kl. 021-05/10-01/9; urbr. 2134/05-01-10-17) Općinskog vijeća Općine Lećevica te Odluke o dopuni Odluke o obračunu i naplati naknade za razvoj – izgradnja komunalnih vodnih građevina od 14. 9. 2015. (kl. 325-03/15-01/01; urbr. 2134/03-02/01-15-2);

18. Odluka o obračunu i naplati naknade za razvoj od 22. 12. 2010. (kl. 325-01/10-10/11; urbr. 2184/02-05/003-10-3) Općinskog vijeća Općine Marina;

19. Odluka o obračunu i naplati naknade za razvoj – izgradnju komunalnih vodnih građevina od 8. 12. 2010. (kl. 021-05/10-01/06; urbr. 2180/02-01-10-9) Općinskog vijeća Općine Muć;

20. Odluka o obračunu i naplati naknade za razvoj – izgradnju komunalnih vodnih građevina od 23. 12. 2010. (kl. 0214-05/10-01/20; urbr. 2181/03-01-10-15) Općinskog vijeća Općine Šolta.

Članak 10.

Sredstva naknade za razvoj naplaćena na temelju odluka iz članka 9. ove Odluke, utrošit će se sukladno važećem Planu gradnje komunalnih vodnih građevina za namjenu za koju su bile donesene.

Članak 11.

Ova Odluka stupa na snagu 1. srpnja 2022. godine, ali ne prije osmoga dana od objave u »Narodnim novinama«.

Split, 14. lipnja 2022.

Predsjednica Skupštine
 Vodovoda i kanalizacije d.o.o.
 Mirna Veža, v. r.